### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokal
demokratisk proces. Høng lokalområde søger om frigivelse af midler til etablering af gummibund under legeopstilling i Høng Bevægelsespark.

## Indstillinger

Direktøren indstiller, at ansøgningen imødekommes med en rammebevilling på 167.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Lokalområdet har afholdt borger­møde den 28. januar 2025, hvor der blev godkendt ni projekter, heraf projekt ”Etablering af gummibund".

Der søges om udlægning af gummibund under legeopstilling i Høng Bevægepark. Legeopstillingen er etableret af Få det Fikset midler, pulje 1, men økonomien rakte da kun til gummibund under halvdelen af legeopstillingen, hvorfor der nu søges om midler til at fuldende projektet med fuld gummibund.
Der er kun indhentet et tilbud, idet det er en udvidelse af eksisterende gummibund hvor ny gummibund skal sammensvejses med nuværende bund.

Projektet søger om 167.000 kr. ekskl. moms til etablering af gummibund.

Drift og vedligeholdelse anslås til 25.050 kr. årligt (15% af anlægssummen).

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

##

## Økonomiske konsekvenser

Høng lokalområde har 760.380 kr. i deres Få det fikset pulje.

Det samlede beløb der søges om til etablering af gummibund udgør 167.000 kr.

Hvis projektet godkendes, resterer der herefter 593.380 kr. til andre Få det Fikset - projekter i Høng.

[adresse] bemærkninger er indarbejdet i sagen.

### Sagens forløb

10/09/2025 Økonomiudvalget
Anbefales.

Afbud: Peder Clausen, Janni Iversen